Komisijos reglamentas (EB) Nr. 12/1999
1999 m. sausio 7 d.
iš dalies keičiantis Reglamentą (EB) Nr. 1921/95, nustatantį išsamias importo licencijų sistemos taikymo vaisių ir daržovių produktams taisykles, ir panaikinantis Reglamentą (EEB) Nr. 3566/90
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2201/96 dėl bendro vaisių ir daržovių gaminių rinkos organizavimo [1] su paskutiniais pakeitimais, padarytais Reglamentu (EB) Nr. 2199/97 [2], ypač į jo 11 straipsnio 2 dalį,
kadangi Komisijos reglamento (EB) Nr. 1921/95 [3] priede su pakeitimais, padarytais Reglamentu (EB) Nr. 2427/95 [4], išvardyti produktai, kuriems reikalaujama importo licencijų ir atitinkamų užstatų; kadangi patirtis, įgyta taikant šias kontrolės priemones ir tobulinant prekybos bei statistikos metodus, leidžia išbraukti iš to priedo kai kuriuos produktus; kadangi juos išbraukus Reglamento (EB) Nr. 1921/95 6 straipsnis netenka prasmės ir turėtų būti išbrauktas;
kadangi, remiantis buvusioje Jugoslavijos Respublikoje Makedonijoje užaugintų perdirbtų rūgščiųjų vyšnių aukščiausia muitų tarifų riba, nustatyta Tarybos reglamente (EB) Nr. 77/98 [5] ir administruojama remiantis Komisijos reglamentu (EB) Nr. 123/98 [6], produktų, kuriems reikalaujama importo licencijų, sąrašas turėtų būti papildytas KN ex08134095 pozicijoje klasifikuojamais produktais ir nustatyti atitinkami užstatai;
kadangi Komisijos reglamente (EEB) Nr. 3566/90 [7] su pakeitimais, padarytais Reglamentu (EB) Nr. 1032/95 [8], nustatytas produktų, kuriems taikytina Reglamento (EB) Nr. 1921/95 2 straipsnio 2 dalis, sąrašas; kadangi, viena vertus, Komisijos reglamentas (EB) Nr. 2125/95 [9] su paskutiniais pakeitimais, padarytais Reglamentu (EB) Nr. 2493/98 [10], numato šiąpriemonę konservuotiems grybams, o Komisijos reglamentai (EB) Nr. 122/98 [11] su pakeitimais, padarytais Reglamentu (EB) Nr. 1057/98 [12], ir (EB) Nr. 123/98 ją numato perdirbtoms rūgščiosioms vyšnioms, kurių kilmės šalys yra Bosnijos ir Hercegovinos Respublika, Kroatijos Respublika ir buvusi Jugoslavijos Respublika Makedonija, ir, antra vertus, laikant, kad dėl kitų produktų ir kilmės nebūtina šį sąrašą išsaugoti; kadangi dėl administravimo aiškumo ir veiksmingo Reglamentą (EEB) Nr. 3566/90 reikėtų panaikinti;
kadangi šiame reglamente numatytos priemonės atitinka Vaisių ir daržovių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1921/95 iš dalies keičiamas taip:
1) 6 straipsnis išbraukiamas.
2) Priedas pakeičiamas šio reglamento priedu.
2 straipsnis
Reglamentas (EEB) Nr. 3566/90 panaikinamas.
3 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1999 m. sausio 7 d.